Document ID: /roh_data/filtered/fineweb-2-filterrobots_roh.jsonl.gz/66244

Procedura da taglia cunter UBS è terminada
- Glindesdi, 22.2.2016, 21:55
En Frantscha han investigaders terminà la procedura da taglia cunter la banca gronda svizra UBS. Sco quai che la procura publica communitgescha saja però anc betg vegnì decis davart in'accusaziun.
Quai saja chaussa da l'inquisitur. Las partidas pertutgadas hajan ussa 3 mais temp da barattar infurmaziuns e da pretender ulteriurs documents.
La UBS communitgescha ch’i dettia ussa la pussaivladad da reagir sin las rinfatschas betg fundadas d’avant passa 5 onns. En la procedura formala aveva l'UBS stuì pajar ina cauziun da 1,1 milliardas euros il 2014. A la banca svizra vegn rinfatschà d'avair gidà clients franzos da zuppentar daners da la taglia.
RR novitads 22:00